CELEX: 62013CN0549
Language: hu
Date: 2013-10-22 00:00:00
Title: C-549/13. sz. ügy: A Vergabekammer Arnsberg (Németország) által 2013. október 22-én benyújtott előzetes döntéshozatal iránti kérelem — Bundesdruckerei GmbH kontra Stadt Dortmund

25.1.2014   
            
            
               HU
            
            
               Az Európai Unió Hivatalos Lapja
            
            
               C 24/3
            
         A Vergabekammer Arnsberg (Németország) által 2013. október 22-én benyújtott előzetes döntéshozatal iránti kérelem — Bundesdruckerei GmbH kontra Stadt Dortmund
   (C-549/13. sz. ügy)
   2014/C 24/04
   Az eljárás nyelve: német
   
      A kérdést előterjesztő bíróság
   
   Vergabekammer Arnsberg
   
      Az alapeljárás felei
   
   
      Felperes: Bundesdruckerei GmbH
   
      Alperes: Stadt Dortmund
   
      Az előzetes döntéshozatalra előterjesztett kérdés
   
   Ellentétes-e az EUMSZ 56. cikkel és a 96/71/EK irányelv (1) 3. cikkének (1) bekezdésével az olyan nemzeti jogszabály és/vagy egy ajánlatkérő szerv olyan odaítélési feltétele, amely szerint egy közbeszerzési szerződést, illetve a közbeszerzésre meghirdetett szerződést elnyerni kívánó ajánlattevőnek 1.) kötelezettséget kell vállalnia arra, hogy a szerződés teljesítése érdekében foglalkoztatott alkalmazottaknak jogszabályban meghatározott kollektív szerződéses vagy minimálbért fizet, és 2.) az igénybe vett vagy igénybe venni tervezett alvállalkozó számára ugyanilyen kötelezettséget ír elő, és az ajánlatkérőnek bemutatja az alvállalkozó megfelelő kötelezettségvállaló nyilatkozatát, ha a) a jogszabály e kötelezettséget csak a közbeszerzési szerződések odaítélése tekintetében írja elő, a magánszerződések tekintetében azonban nem, és b) az alvállalkozó valamely másik uniós tagállamban rendelkezik székhellyel, és az alvállalkozó munkavállalói tevékenységüket a szerződés tárgyát képező szolgáltatások nyújtása során kizárólag az alvállalkozó székhelye szerinti országban végzik?
   
      (1)  A munkavállalók szolgáltatások nyújtása keretében történő kiküldetéséről szóló 1996. december 16-i 96/71/EK európai parlament és tanácsi irányelv (HL L 18., 1. o.; magyar nyelvű különkiadás 5. fejezet 2. kötet 431. o.)